基藍馬

基藍馬係香港職業足球員，來自喀麥隆，喺印尼踢過，後來喺2008年轉會去香港嘅寶路華流浪足球隊，而家踢中國足球甲級聯賽。

事
2009年10月，效力愉園嘅後防球員于洋去流浪嘅球員宿舍揾基藍馬，並要求佢喺同月3號舉行嘅球賽中打假波，基藍馬唔肯兼將件事報告流浪總監李輝立，李輝立隨後滙報香港足球總會，因而揭發事件。2010年5月，廉政公署拉咗于洋等四個球員。

2015年1月，基藍馬完成放棄喀麥隆國籍嘅手續，申請香港特區護照。同年4月就攞到。

2015年12月，基藍馬轉投中國足球甲級聯賽球隊天津權健。

基藍馬，香港足球總會

喀麥隆足球員
香港甲組足球聯賽球員
四海流浪球員
晨曦球員
類:東方球員